15 sterf in busongelukVyftien mense is dood en talle beseer nadat ŉ bus Vrydag in die Hexrivierpas by ŉ steilte af gerol het. Vanessa Jackson, ŉ woordvoerder van ER24, sê die dubbelvolume-bus het sowat 60 mense vervoer toe dit die pad verlaat en by ŉ skuinste afgerol het. Die ongeluk het op die N1-snelweg naby De Doorns plaasgevind. Dit is nog nie bekend wat die ongeluk veroorsaak het nie. Paramedici en nooddienste is steeds op die toneel om mense wat in die bus vasgekeer is, te behandel. Die pas is vir verkeer gesluit.